馮士標

馮士標，字瑞明，號尊尼，山東青州府益都縣人，明末清初政治人物。

舉人馮惟健曾孫。崇禎六年（1633年）癸酉舉于乡，十三年庚辰（1640年）成進士。清順治初入京謁選，授兵部武選司主事，月余，升陕西按察司僉事，分巡关内道。時地方初定，贺珍等軍自乙酉（1645年）冬围攻西安城，馮士標環甲登陴，率衆御之，至丙戌（1646年）正月五日，贺軍乃退，城赖以全。商州贼首劉三虎等破城劫掠，总督孟喬芳檄士標往救，士標披甲臨陣，大败之，盡恢复所侵地，贼寇逃遁，期月之内，妖氛盡殲，悉歸王化。順治四年丁亥（1647年），清軍從陕西西下四川，张献忠军烧毁栈阁以自固，數百里内道路阻绝。士標督率監修，旬月間栈道復通，清軍得以無阻。五年戊子，擢任陕西右參議，兵備莊浪。土官魯安嫡派不明，自相竞長，漢官与之争禮，嘗為構舋。士標拘集官属，为之明正嫡派，裁定禮節，申请于上，永为定制，而後相安。历任三載，兵饷以時給發，猝遇變故，多獲戰功。捐俸修筑學宫，日与諸生翻經析義，西鄙知有文教，皆其之力也。九年壬辰（1652年），升四川建昌兵備副使。十二年乙未（1655年），改福建按察司副使，卒于道。士標为人志行磊落，孝友好施。崇禎十三年庚辰山東大饥，他出資赈救，全活不下萬余人。

参考文献

清朝兵部主事
清朝陕西按察司僉事
清朝陕西布政使司參議
清朝四川按察使司副使
益都人
S